stanford-oval/wikipedia huggingface dataset:
שולה וידריך

| --- | --- |

שולה וידריך במרץ 2009
 לידה:  1951 (בת 73 בערך)
 מדינה:  ישראל
 מקום מגורים:  תל אביב
 מקצוע:  חוקרת תולדות העיר תל אביב-יפו, ומדריכת סיורים וטיולים בתל אביב
שולה (שולמית) וידריך לבית אוסלנדר (נולדה ב-1951 בתל אביב) היא חוקרת תולדות העיר תל אביב-יפו, מאז שנות ה-80.
וידריך איתרה, חקרה ותיעדה בניינים רבים במרחב תל אביב; חלק גדול מעבודותיה מצוי בארכיון עיריית תל אביב-יפו. לעיתים נאבקה נגד הריסתם ובעד שימורם של בתים ואתרים, וכפועל יוצא השפיעה על הנוף האורבני התל אביבי בכללו. במהלך השנים, איתרה וידריך מקורות על מייסדים של העיר תל אביב אשר נעלמו עקבותיהם, כגון יצחק חיינקו ויעקב מטלון. כמו גם אדריכלים חשובים, ביניהם בתפקיד מהנדס העיר, ופרסמה את קורות חייהם בספריה. וידריך גילתה פרטים בנוגע לאדריכלים דב הרשקוביץ ויצחק שוורץ (שן-צור), ומיפתה את כל בתיו של האדריכל אלכסנדר לוי אשר נספה בשואה.
וידריך היא פעילה בחברה להגנת הטבע, בעמותת התיירות של עיריית תל אביב, במועצה לשימור אתרי מורשת בישראל ובמרכז להכרת תל אביב. חברה בוועדת השמות של עיריית תל אביב ובעמותת מוזיאון נחום גוטמן. בערב יום העצמאות השישים ואחת של מדינת ישראל בשנת תשס"ט 2009, שנת המאה לייסוד העיר תל אביב, הדליקה וידריך משואה בהר הרצל בירושלים. מאמריה מופיעים בכתב-העת האלקטרוני של הסופר אהוד בן עזר ובבמות נוספות. היא צילמה והפיקה בהתנדבות סרטים קצרים לערוץ הקהילתי בתל אביב.
וידריך התייצבה נגד הספר אחוזת דג'אני של אלון חילו, בטענה שהוא חוטא לאמת ההיסטורית. בחורף 2010, השתתפה באופן פעיל במחאה הציבורית כלפי תערוכה שהוצגה בחורף 2010 בגלריה בתל אביב, בשם: "השדרה הראשונה".
בשנת 2017, קיבלה וידריך את תואר יקירת מוזיאון נחום גוטמן לאמנות על "תרומתה הייחודית לחקר תולדות העיר תל אביב". על עבודתה אמרה וידריך: "אני אוהבת את העיר, ויחד עם בני משפחתי, חקרתי את תולדותיה וסיפוריה אשר הפכו למפעל החיים הפרטי שלי".
וידריך נשואה ולה שני ילדים: בן בשם רז ובת הנקראת על שם העיר, הפעילה החברתית וחברת מועצת העיר רמת גן, תל אביב וידריך דידיו.
שולה וידריך בהשתלמות מורי דרך בבית ביאליק, בפעם האחרונה  לפני  פרישתה לגמלאות (ספטמבר 2024)
ספרים ומאמרים

(עם עופר רגב), בולוואר שדרות רוטשילד בתל אביב, הוצאת רמות, 1999.
ביאליק הרחוב, הוצאת פורת, 2004.
(עם יוסי גולדברג ועירית עמית-כהן), תל אביב עיר גלויה, הוצאת אחיאסף ואופוס, 2009.
(עם יעקב שביט וגדעון ביגר), ההיסטוריה של תל אביב - משכונות לעיר, הוצאת רמות, 2001.
(עם שמואל גילר), בית הכנסת המטולטל, המועצה לשימור אתרים, 2014.
השכנים של ביאליק, הוצאת פורת, 2019.
בנוסף לכך, השתתפה וידריך במחקר ובעריכה של ספרים העוסקים בתל אביב.
רבים ממאמריה של וידריך זמינים באתר 'תל אביב 100 - האנציקלופדיה העירונית'.
הערות שוליים

↑  ראו:
תערוכת השדרה הראשונה, 6 במרץ 2010, אתר תרבות ישראל.
↑   נעמה ריבה, "העיר נראית נהדר": ראיון עם שולה וידריך, האמא של תל אביב, באתר הארץ, 14 ביוני 2020
↑  לרגל יום האישה 8 במרץ 2021, בעמוד הפייסבוק של האגודה למען הלהט"ב בישראל
| --- | --- |
בקרת זהויות :  NLI: 987007298643405171  LCCN: no99060718  VIAF: 49479127   WorldCat (עם VIAF): 49479127
רוק (ביולוגיה)

| --- | --- |

 שיוך:  מיצי עיכול, הפרשות, ישות אנטומית מסוימת 
 היווצרות:  בלוטות רוק 
 תיאור ב:  המילון האנציקלופדי של גרנאט 
 מזהים
 FMA:  59862 
 קוד MeSH:  A12.200.666 
 מזהה MeSH:  D012463 
 מערכת השפה הרפואית המאוחדת:  C0036087 
 
רוק הוא נוזל המופרש בחלל הפה מבלוטות הרוק, ומכיל מים, אלקטרוליטים ואנזימים, ומסייע בריכוך המזון ובפירוקו. הרוק מכיל חומרים אנטי-בקטריאליים והוא סביבה עוינת לחיידקים ולנגיפים ונחשב כחוליה הראשונה במערכת החיסונית. הרוק אינו מכיל חיידקים כלל והורג את החיידקים הנכנסים לחלל הפה ובאים במגע עם הרוק.
הרוק חיוני גם עבור חישת הטעם של המזון. פקעיות הטעם שהן קולטני הטעם מצויות, בין השאר, על הלשון, ובהיעדר רוק על המזון הן מתקשות לקלוט את טעמו.
המבנה של בלוטות הרוק הוא: 3 זוגות של בלוטות רוק עיקריות, הממוקמות מתחת ללשון וקרובות לאוזן.
הפרשת הרוק נחלשת בזמני לחץ, פחד ומחסור במים, ונפסקת כמעט לחלוטין בזמן שינה או אלחוש. בממוצע ביממה מופרשים 1–2.5 ליטר רוק.
הרכב

רוק האדם הוא תמיסה המורכבת מ-99.5% מים וכחצי אחוז אלקטרוליטים, אנזימים וחומרים נוספים.
האלקטרוליטים המרכזיים ברוק הם: יוני נתרן, יוני אשלגן, יוני סידן, כלוריד, ביקרבונט, זרחה ויוני יוד (ריכוז יוני היוד תלוי בתזונה, וגבוה בדרך כלל מהריכוז המצוי בפלזמה).
האנזימים המצויים ברוק, כוללים אנזימים לפירוק רכיבי מזון כדוגמת אלפא-עמילאז, ליפאז לשוני, המתחיל את פעילותו בפירוק המזון רק עם כניסתו לקיבה וקאליקרין. הרוק מכיל גם אנזימים אנטי-בקטריאליים כדוגמת ליזוזים, לקטופרוקסידאז רוקי, לקטופרין וכן תרכובות אנטי-בקטריאליות שונות כדוגמת תיוצינאט, מימן על-חמצני, ואימונוגלובלין A בתצורה המופרשת שלו ועוד.
הרוק מכיל ריר המורכב בעיקר מגליקופרוטאינים.
תפקיד ביולוגי > עיבוד מזון

הרוק מרטיב את המזון ומרכך אותו, ומביא לגיבוש המזון הלעוס ליחידות בליעה (bolus) ובכך מסייע להעברה חלקה בוושט ולפירוקו בקיבה. הרוק מכיל עמילאז הפעיל ברמת חומציות (pH) של הרוק, והוא מתחיל בפירוק העמילן שבמזון בעודו בפה. הליפאז שברוק פעיל ברמת החומציות של הקיבה והוא תורם לפירוק המזון לאחר הבליעה. האנזים הפטוקורין המצוי ברוק נקשר למולקולות ויטמין B12 ומונע בכך את פירוקם בקיבה בטרם עת.
תפקיד ביולוגי > חישת טעם

לרוק תפקיד מרכזי בחישת הטעם. המים שברוק גורמים להמסת תרכובות מסיסות כדוגמת מלח החיונית להפעלת קולטני הטעם. הרוק גורם לפירוק רב-סוכרים לחד-סוכרים המפעילים קולטני טעם, ולכן לעיסת מזון המכיל פחמימות מורכבות יוצרת תחושת טעם מתוק. נוזלי הרוק מסייעים בהנעת רכיבי המזון אל קולטני הטעם, ואנשים שלהם כמות רוק קטנה יחסית, סובלים לעיתים קרובות מעיוותים בתחושת הטעם (dysgeusia, בעברית: פֶּרַע טַעַם).
מחקרים הראו שהרוק גם ממלא תפקיד בחישת הארומה של המזון, המשפיעה על תפיסת הטעם.
תפקיד ביולוגי > סיכה

נוזל הרוק מונע יובש בחלל הפה, ונזקים במהלך הבליעה והלעיסה, והידבקות המזון לחך. אנשים הסובלים מיובש הפה, סובלים לעיתים קרובות גם מפצעים בפה וממזון הנדבק לחך.
תפקיד ביולוגי > פליטה

הרוק מסייע ביריקה ופליטה של חומרים לא רצויים. מזונות רעילים מכילים לעיתים קרובות חומרים בעלי טעם מר המשמש התרעה מפני בליעה. בהגנה מפני רעלים, הרוק מסייע בחישת הטעם המר מצד אחד, ומצד אחר בפליטת המזון החוצה.
תפקיד ביולוגי > הגנה מפני חיידקים ונגיפים

הרוק מביא לניקוי הפה משאריות מזון ובכך מונע התפתחות חיידקים בפה. הרוק מכיל תרכובות ואנזימים אנטי-בקטריאליים ואנטי-ויראליים, המגינים מפני התפתחות זיהומים בחלל הפה, ומפרקים חיידקים הנמצאים במזון. האנזים ליזוזים מפרק את תאיהם של חלק מהחיידקים המצויים במזון.
תפקיד ביולוגי > תפקידים נוספים > תפקידים כלליים

שמירת רמת החומציות בפה
סיוע להתפתחות פקעיות הטעם
סיוע להתמיינות התאים ברקמות שבפה ולשמירה עליהם
סיוע לריפוי פצעים בפה
תפקיד ביולוגי > תפקידים נוספים > תפקידים מיוחדים בבעלי חיים שונים

בבעלי חיים שונים כדוגמת הכלב, קירור הגוף נעשה באמצעות הלחתה, הכלב מוציא את לשונו הרטובה ברוק, ואידוי הנוזלים ממנה מביא לירידה בטמפרטורת הגוף.
רוק מסייע לעופות ממשפחת הסיסיים בבניית הקן.
נחשים שונים, כמו הקוברה היורקת משתמשים ברוק להתזת ארס.
דבורים מפרישות רוק למזון המלכות ולמזון הפועלות המכיל ויטמינים שונים.
בעלי חיים רבים מלקקים את פצעיהם. הרוק מסייע בהרגעת חישת הכאב, וחומרים המצויים ברוק נמצאו כמסייעים להחלמה ולהגנה מזיהומים.
בעלי חיים שונים מלקקים את עצמם או פרטים אחרים לניקיון.
הפרשת רוק

הרוק מופרש מצברי תאים הקרויים אציני (ביחיד: אצינוס) דרך תעלות האיסוף (collecting ducts) שבבלוטות הרוק.
קצב הפרשת הרוק תלוי בשעון הביולוגי, כשבאדם שיאו בשעות אחר הצהריים, והוא יורד לרמה נמוכה ביותר בעת השינה.
הפרשת הרוק גוברת כתוצאה מגירוי מזון. ריח או טעם של מזון ואף מחשבה עליו מביאים לעלייה בכמות הרוק בפה. בניסוי מפורסם שנערך על ידי איוון פבלוב נמצא שניתן אף ליצור התניה בין אירועים שונים (כדוגמת צלול פעמון) למזון, והאירוע מביא להגברת ייצור הרוק.
לעיסה מביאה אף היא לעלייה בכמות הרוק.
ראו גם

מרקקה
לקריאה נוספת

דאוז ואחרים, The functions of human saliva: A review sponsored by the World Workshop on Oral Medicine VI, Arch Oral Biol. 2015 Jun;60(6):863-74 (באנגלית)
קתרין היינצרלינג, SALIVA AND SENSORY PERCEPTION (באנגלית)
הערות שוליים

↑  Brij Kumar et al., The composition, function and role of saliva in, maintaining oral health: A review, International Journal of Contemporary Dental and Medical Reviews (2017), Article ID 011217, 6 Pages
↑  Ployon et al., Antimicrobial function of human saliva--how important is it for oral health?, Food Chemistry, Volume 226, 1 July 2017, Pages 212-220
↑  Brand HS, Ligtenberg AJM, Veerman ECI. Saliva and wound healing. Monog Oral Sci 2014;24:52–60
↑  Duke's Physiology of Domestic Animals, edition 13, chapter 14
↑  Dawes C. Rhythms in salivary flow rate and composition. Int J Chronobiol 1974;2(3):253–79
↑  Schneyer LH, Pigman W, Hanahan L, Gilmore RW. Rate of flow of human parotid, sublingual, and submaxillary secretions during sleep. J Dent Res 1956;35(1):109–14
| --- | --- |
בקרת זהויות :  NLI: 987007553425105171  BnF: cb11964981c (data)  GND: 4056095-8  LCCN: sh85116804  LNB: 000320194  NDL: 00561184  NKC: ph189263
שרמן אדמס

לואלין שרמן אדמס (באנגלית: Llewelyn Sherman Adams;‏ 8 בינואר 1899 - 27 באוקטובר 1986) היה פוליטיקאי אמריקאי, שידוע בעיקר הודות לכהונתו כראש הסגל של הבית הלבן תחת הנשיא דווייט אייזנהאואר וכמושל ניו המפשייר.
חייו

אדמס נולד בעיירה דובר שבורמונט והתחנך בבית ספר ציבורי בפרובידנס, בירת רוד איילנד. משם המשיך אדמס ללימודים בדארטמות' קולג', ולאחר הפסקה בת חצי שנה, במהלכה הצטרף לחיל הנחתים האמריקני במלחמת העולם הראשונה, סיים ב-1920 את לימודיו. לאחר מכן, פתח עסק לייצור נייר בלינקולן שבניו המפשייר.
ב-1923 נישא אדמס לרייצ'ל וייט. לזוג נולד בן אחד, סמואל, ושלוש בנות, ג'ין, שרה ומריון.
ב-1941 נכנס אדמס לפוליטיקה וב-1945 נבחר לבית הנבחרים של ארצות הברית מטעם המחוז השני של ניו המפשייר, וכיהן בקונגרס שנתיים. בתווך התמודד על המועמדות מטעם המפלגה הרפובליקנית לתפקיד מושל ניו המפשייר, אך הפסיד לצ'ארלס דייל.
ב-1949 התמנה אדמס למושל ניו המפשייר, שסבלה באותה תקופה, שנות אחר מלחמת העולם השנייה, ממיתון ולכן קרא לחסכנות במישור הפרטי והמדיני כאחד. בשל היות גמלאים חלק נכבד מאוכלוסיית המדינה, הוביל אדמס להגברת הרווחה מטעם המדינה ולחקיקה שתאפשר להם לזכות בביטוח פדרלי. ב-1950 הקים ועדה שתעגן את המלצותיו בחוק. בשנים 1951–1952 כיהן כיושב ראש ועידת המושלים של ארצות הברית ולקראת סוף כהונתו כמושל התבקש אדמס להתמנות לראש הסגל של הבית הלבן תחת הנשיא הרפובליקני הנבחר, דווייט אייזנהאואר.
ב-1953 התמנה לתפקיד. בתקופתו כראש הסגל, מלבד חברי הקבינט ומספר יועצים, עברו דרך משרדו כל הבקשות שהופנו לנשיא אייזנהאואר. ב-1958 אולץ אדמס לפרוש מתפקידו כשתת-ועדה בבית הנבחרים חשפה כי אדמס קיבל מעיל מצמר ויקוניה מצויה ושטיח אוריינטלי מברנרד גולדפיין, יצרן טקסטיל מבוסטון, אשר היה תחת חקירה בחשד להפרות סחר. בחקירתו בתת-הוועדה הואשם גולדפיין בביזיון הקונגרס כשסירב לענות לשאלות בנוגע לקשריו עם אדמס.
בעקבות המקרה הסתיימה הקריירה הפוליטית של אדמס, שחזר לעיר לינקולן, ופתח עסק באתר הסקי על ההר לון. אדמס נפטר ב-1986 ונקבר בבית הקברות ריברסייד שבעיר.
שנדי

ערך זה עוסק במשקה אלכוהולי קל המבוסס על בירה. אם התכוונתם למשמעות אחרת, ראו .
שנדי בפחית
| --- | --- |

השוואה בין שנדי (משמאל) לבין פילסנר (מימין)
 סוג:  קוקטייל
 מוצא:  הממלכה המאוחדת, אירופה, אוסטרליה, ניו זילנד, קולומביה, דרום אפריקה וקנדה
שֶנדי (מאנגלית: Shandy) הוא סוג של משקה אלכוהולי קל המיוצר מתמהיל של בירה עם משקה מוגז, ג'ינג'ר אייל וכדומה. מערבוב המשקאות נוצר משקה בעל נפח אלכוהולי נמוך, שלעיתים אף אין מתייחסים אליו כאלכוהולי כלל.
לשנדי גרסאות מקומיות רבות, ובישראל נמכרת גרסה מקומית בשם שנדי, החל משנות ה-80 של המאה ה-20.
שטפן זנדרלינג

| --- | --- |
אין תמונה חופשית
 לידה:  1964 (בן 60 בערך) ברלין, גרמניה המזרחית 
 מוקד פעילות:  גרמניה 
 מקום לימודים:  בית הספר הגבוה למוזיקה ולתיאטרון בלייפציג, בית הספר למוזיקה USC תורנטון 
 שפה מועדפת:  גרמנית 
 
שטפן זנדרלינג (בגרמנית: Stefan Sanderling; נולד ב-1964) הוא מנצח גרמני.
חייו > רקע משפחתי

זנדרלינג נולד בברלין המזרחית, למשפחת מוזיקאים - אביו הוא המנצח קורט זנדרלינג, אמו היא הקונטרבסיסטית ברברה זנדרלינג; אחיו למחצה תומאס זנדרלינג הוא מנצח ואחיו מיכאל זנדרלינג הוא צ'לן ומנצח.
חייו > לימודים

בנעוריו ניגן זנדרלינג בפסנתר ובקלרינט. את לימודי המוזיקה הגבוהים החל בהאלה שבגרמניה. במכון הפילהרמוני של לוס אנג'לס למד זנדרלינג אצל המנצחים ליאונרד סלטקין, יורי טמירקאנוב, אדו דה וארט וג'ון נלסון. בהמשך השתלם בבית הספר תורנטון למוזיקה של אוניברסיטת דרום קליפורניה אצל דניאל לואיס. כמו כן למד אצל קורט מזור בקונסרבטוריון של לייפציג.
חייו > קריירה

משרתו המקצועית הראשונה של זנדרלינג הייתה בפוטסדם, גרמניה. במקביל היה המנהל המוזיקלי של התיאטרון הממלכתי והתזמורת הפילהרמונית של מיינץ. ב-1996 התמנה למנצח ראשי של תזמורת ברטאן, תפקיד בו כיהן עד סוף עונת 2003-04.
בארצות הברית התמנה זנדרלינג למנהל מוזיקלי של תזמורת פלורידה במאי 2002, ובאופן רשמי החל לשאת בתפקיד בעונת 2003- 04. ביוני 2006 האריך את החוזה עם תזמורת פלורידה עד עונת 2010-11. עוד בארצות הברית כיהן כמנצח אורח ראשי בתזמורת הסימפונית של טולדו מאז 2003 וכמנצח ראשי של התזמורת מאז 2004. זנדרלינג התמנה למנהל מוזיקלי של התזמורת הסימפונית של צ'אוטקואה בראשית עונת הקיץ של 2008 ושם הוא כיהן בתפקיד עד שנת 2010.
זנדרלינג נשוי לצ'לנית איזבלה בזאנסון, לשעבר נגנית בתזמורת ברטאן, שם נפגשו.
שולה ליגום

| --- | --- |
שולה ליגום
תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  7 בספטמבר 1932 פולין שידלוביץ, פולין
 פטירה:  7 בינואר 2007 (בגיל 74) ישראל תל אביב, ישראל
 מדינה:  ישראל 
 דרגה:    תת-אלוף
 תפקידים בשירות
 הקמת קצינת פניות הציבור
 
שולמית (שולה) ליגוּם (7 בספטמבר 1932‏ – 7 בינואר 2007) הייתה קצינה בצה"ל ופעילה חברתית. ליגום הקימה את משרד קצינת פניות הציבור בלשכת ראש אגף כוח האדם, והייתה האישה הראשונה שהוענקה לה דרגת תת-אלוף (כדרגה אישית) שלא בתפקיד קצינת ח"ן ראשית.
חייה

שולה גרוּנְדְמן נולדה בשנת 1932 בשידלוביץ שבפולין, ועלתה לארץ ישראל בינקותה. ב-1950 התגייסה לצה"ל ושירתה בעיקר בתפקידי חינוך. ב-1959 נישאה לרופא ד"ר סיריל ליגום, עולה מדרום אפריקה. בשנים 1966–1970 שהתה בארצות הברית למטרת השתלמות של בעלה.
בשנות ה-70 הייתה ליגום קצינת ניהול במפקדת קצין חינוך ראשי, ובהמשך סגנית מפקד גלי צה"ל.
ב-1977 הקימה ליגום את משרד קצינת פניות הציבור בלשכת ראש אגף כוח האדם. היא עמדה בראשו במשך קרוב ל-20 שנה. באוקטובר 1981 הועלתה לדרגת אלוף-משנה, ובמרץ 1994 לדרגת תת-אלוף.
אחרי פרישתה מצה"ל פעלה בוועדת חיילים במצוקה, ולמען מוסדות תרבות שונים, בהם המועצה לישראל יפה, האופרה הישראלית  ומוזיאון תל אביב לאמנות. היא כיהנה בהתנדבות כראש מדור המוזיקה של משרד המדע, התרבות והספורט. ימים ספורים לפני פטירתה, ב-7 בינואר 2007, הוענק לה תואר יקיר העיר תל אביב-יפו.
הותירה ארבעה בנים וכן נכדים.
הערות שוליים

1 2  שולה ליגום באתר Geni.
↑  קצינה בדרגת סא"ל תצורף לסגל גלי צה"ל, דבר, 16 במרץ 1976
↑  בקרוב - מינויים חדשים בצה"ל, דבר, 5 באוקטובר 1981
שקרים שכולם מספרים

| --- | --- |

 מידע כללי
 מאת:  טוביה טננבום
 שפת המקור:  גרמנית
 סוגה:  יומן מסע
 נושא:  תקינות פוליטית 
 הוצאה
 הוצאה בשפת המקור:  סלע מאיר
 תאריך הוצאה:  2016
 מספר עמודים:  395
 קישורים חיצוניים
 הספרייה הלאומית:  003933068
 
שקרים שכולם מספרים הוא ספרו השלישי של העיתונאי טוביה טננבום, ומהווה יומן מסע בארצות הברית של סוף כהונת אובמה.
הספר עוסק בתרבות "התקינות הפוליטית", אשר לטענת טננבום היא הרעה החולה בארצות הברית כיום. הספר מסביר, תוך ראיונות עם אנשים פשוטים, איך תרבות התקינות הפוליטית היא כלי בידי השמאל האליטיסטי והשבע להרגיש טוב עם עצמו. טננבום מתאר כיצד הלבנים הפריבילגים מרגישים טוב עם עצמם על ידי הלקאה עצמית, זאת בשעה שהאדם השחור חי גם היום בתנאים של מדינת עולם שלישי. מסקנתו של הספר היא שחברה אשר נוטלת מעצמה את החופש הבסיסי ביותר, שהוא חופש הביטוי - לא תוכל להישאר חופשית לאורך זמן גם בתחומים אחרים.
הספר יצא לאור בהוצאת סלע מאיר.
שווייץ באירוויזיון 1960

שווייץ באירוויזיון 1960 השתתפה עם השיר "Cielo e terra" (בעברית: "שמיים וארץ"), שבוצע על ידי אניטה טרוורסי. זוהי השתתפותה החמישית של שווייץ בתחרות הזמר של האירוויזיון. השיר והזמרת נבחרו בתחרות שערך הערוץ השווייצרי SRF 1 (אנ').
לפני האירוויזיון

האירוע שבמסגרתו נבחרו השיר והזמרת שייצגו את שווייץ באירוויזיון 1960 אורגן ושודר על ידי הערוץ השווייצרי SRF 1 (אנ') ונערך בבזל ב-29 בפברואר 1960. תשעה משתתפים השתתפו בגמר התחרות.
| סדר | אמן | שיר | מקום |
| --- | --- | --- | --- |
| 1 | פוד לקלרק | "Attrap' ça" | ? |
| 2 | אניטה טרוורסי | "Malcantonesina" | ? |
| 3 | ג'ו רונלד | "Madrigal" | ? |
| 4 | פוד לקלרק | "La Java sans tralala" | ? |
| 5 | ביאנקו קווליני | "Frühling" | ? |
| 6 | גיאני פררסי | "È stata qui" | ? |
| 7 | אניטה טרוורסי | "Cielo e terra" | 1 |
| 8 | פוד לקלרק | "Chin-chin" | ? |
| 9 | ג'ו רונלד | "Chérie, Chérie" | ? |
באירוויזיון

ב-29 במרץ 1960, ליל האירוויזיון, שרה טרוורסי שנייה בסדר ההופעות, לפני הולנד ואחרי מונקו. לבסוף, השיר הגיע למקום השמיני מתוך שלושה עשר מקומות, וקיבל חמש נקודות. שווייץ העניקה את הניקוד הגבוה ביותר (4) לממלכה המאוחדת ולנורווגיה.
באירוויזיון > נקודות שהוענקו לשווייץ

| 10 נקודות | 9 נקודות | 8 נקודות | 7 נקודות | 6 נקודות |
| --- | --- | --- | --- | --- |

| 5 נקודות | 4 נקודות | 3 נקודות | 2 נקודות | 1 נקודות |
|  |  |  |  אוסטריה אוסטריה |  איטליה איטליה  לוקסמבורג לוקסמבורג  נורווגיה נורווגיה |
באירוויזיון > נקודות שהוענקו משווייץ

| ציון | מדינה |
| --- | --- |
10 נקודות: 
9 נקודות: 
8 נקודות: 
7 נקודות: 
6 נקודות: 
5 נקודות: 
4 נקודות: הממלכה המאוחדת הממלכה המאוחדת נורווגיה נורווגיה
3 נקודות: 
2 נקודות: אוסטריה אוסטריה
1 נקודות: מונקו מונקו צרפת צרפת
הערות שוליים

1 2  Results of the Final of London 1960 (באנגלית)
רשימה של גזעי כלבים

תמונה המכילה מגוון גזעים של כלבים.
רשימה זו כוללת גזעי כלבים שונים לפי האלפבית.
גזעי כלבים > א-ב

אוטרהאונד
אזוואק
איביזן האונד
אידי
איירדייל טרייר
אירואסייתי
אלסקן מלמוט
אלסקן קלי קאי
אלקהאונד נורווגי
אמסטף
אמריקן פיטבול טרייר
אפנפינצ'ר
אקבש
אקיטה (כלב)
אקיטה אמריקאי
אריה צ'ין זעיר
בולדוג אמריקאי
שר-פיי
באסט בריטני חום
באסט גסקוני כחול
באסט גריפון ונדין גדול
באסט גריפון ונדין זעיר
באסט האונד
באסט נורמני-ארטסי
בדלינגטון טרייר
בוביה דה ארדן
בוביה דה פלאנדר
בול טרייר
בול מסטיף
בולדוג אנגלי
בולדוג צרפתי
בולוני
בוסטון טרייר
בוסרון
בוקסר
בורדר טרייר
בורדר קולי
בורזוי
ביגל
ביגל-הרייר
ביוהאנד נורווגי
בילי (אנ')
בירדד קולי
בישון פריזה
בסנג'י
ברבט
ברברסון זעיר
ברגר בלאנק סוויס
ברגר פיקארד
ברוהולמר
בריארד
בריטאני
ברנר זננהונד
גזעי כלבים > ג-ד

ג'אגטריר
ג'ק ראסל טרייר
גולדן רטריבר
גלגו ספרדי
גלן אוף ימאאל טרייר
גרייהאונד
גרייהאונד איטלקי
גרייהאונד הונגרי
גרייהאונד פולני
גריפון (כלב)
גריפון בלגי
גריפון בריטני חום-בהיר
גריפון בריסלי
גריפון גסקוני כחול
גריפון ונדין בינוני
גריפון ונדין גדול
גריפון ניברנאיס
גריפון קורתאלס
דאצ'סברייק אלפיני
דאצ'סברייק שוודי
דוברמן פינצ'ר
דוג דה בורדו
דוגו ארגנטינו
דירהאונד
דלמטי
דנדי דינמונט טרייר
דני ענק
גזעי כלבים > ה-ו

האוואנס
האסקי סיבירי
הוואווארט
הוקאידו
הרייר (כלב)
ווטרהון
וויפט
וולפהאונד אירי
ויימרנר
ויסלה (כלב)
ויפט
וסט היילנד וייט טרייר
גזעי כלבים > ט-י

טוי רוסי
טוסה
טורנז'אק
טרייר אוסטרלי
טרייר אירי
טרייר אנגלי זעיר
טרייר ברזילאי
טרייר וולשי
טרייר חיטה רך-פרווה
טרייר טיבטי
טרייר יפני
טרייר סילקי אוסטרלי
טרייר צ'כי
טרייר קרי כחול
טרייר רוסי שחור
יורקשייר טרייר
גזעי כלבים > כ-ל

כלב-דוב קרלי
כלב-זאב סאארלוס
כלב-יסעור נורווגי
כלב אפגני
כלב בקר אוסטרלי
כלב בקר שוודי
כלב ג'ינדו קוריאני
כלב גרינלנדי
כלב דם
כלב הרים אסטרלאי
כלב הרים פורמוסאן
כלב הרים פירנאי
כלב הרים שווייצרי אנטלבוכרי
כלב הרים שווייצרי אפנזלרי
כלב הרים שווייצרי גדול
כלב זאב צ'כסלובקי
כלב חוגלות הולנדי
כלב חווה דני שוודי
כלב כנעני
כלב מים ספרדתי
כלב מים פורטוגזי
כלב מלטזי
כלב מקסיקני חסר שיער
כלב פרואני חסר שיער
כלב צאן אנגלי עתיק
כלב רועים איסלנדי
כלב רועים אסייתי
כלב רועים דרום רוסי
כלב רועים פולני (טאטרא)
כלב רועים פולני (פון)
כלב רועים פורטוגזי
כלב רועים פירנאי ארוך-שיער
כלב רועים פירנאי חלק-פנים
כלב רועים קטלאני
כלב רועים קרואטי
כלב רועים שלטי
לברדור רטריבר
להאסה אפסו
גזעי כלבים > מ-נ

סמויד
מרמנו
מסטיף פירנאי
מסטיף ספרדי
מסטיף טיבטי
מסטיף אנגלי
מסטיף אלנג'טואי
מסטינו נפוליטנו
מנצ'סטר טרייר
מינסטרלנדר קטן
מינסטרלנדר גדול
מיוריטיק
מודי
ניופאונדלנד (כלב)
נורוויץ' טרייר
נורפוק טרייר
נורבוטנספטס
נובה סקוטיה דאק טולינג רטריבר
גזעי כלבים > ס-פ

סטאפורדשייר בול טרייר
סטאפורדשייר טרייר אמריקאי
סטר אירי
סטר אירי אדום ולבן
סטר אנגלי
סטר גורדון
סיינטונגאויס גסקוני
סיני מצויץ
סירנצ'י דל אטנה
סכיפרקה
סלוגי
סלוקי
סמויד
סמושנד הולדני
סן ברנרד
ספינונה איטלקי
ספניאל גרמני
ספניאל טיבטי
ספניאל כחול פיקארדי
ספניאל מים אירי
ספניאל מים אמריקאי
ספניאל סאסקס
ספניאל פון-אודמר
ספניאל פיקארדי
ספניאל צרפתי
ספניאל קלאמבר
ספניאל שדה
ספניאלים אירופאים זעירים (פאלה/פפיון)
ספרינגר ספניאל אנגלי
ספרינגר ספניאל וולשי
סקוטיש טרייר
סקי טרייר
פאג
פודל
פודל-פוינטר
פודנגו פורטוגזי
פודנסו קנאריו
פוינטר אוברן
פוינטר איטלקי
פוינטר ארייג'
פוינטר בורבונאיס
פוינטר בורגוס
פוינטר גרמני ארוך שיער
פוינטר גרמני גס שיער
פוינטר גרמני מקורזל שיער
פוינטר גרמני קצר שיער
פוינטר דני עתיק
פוינטר הונגרי מקרוזל שיער
פוינטר סלובקי מקורזל שיער
פוינטר סן ז'רמן
פוינטר פורטוגזי
פוינטר פריזי
פוינטר צרפתי - גסקוני
פוינטר צרפתי - פירנאי
פולי
פומי
פוסק צ'כי
פוקס טרייר חלק שיער
פוקס טרייר מסומר שיער
פוקסהאונד אנגלי
פילה ברזילרו
פינצ'ר גרמני
פינצ'ר ננסי
פמברוק ולש קורגי
פקינז
פרו דה פרסה מאלורקין
פרו דה פרסה קאנאריו
פרסון ראסל טרייר
פרעה (אנ')
גזעי כלבים > צ-ק

צ'או צ'או
צ'יוואווה
צ'ין יפני
צ'סאפיק ביי רטריבר
ציד הריח מהסאווה
צייד הרים בווארי
צייד הרים מונטנגרי
קאו דה קאסטרו לאבורירו
קאירן טרייר
קבליר קינג צ'ארלס ספנייל
קוואז
קוואק סלובקי
קוטון דה טולייר
קולי גס-שיער
קולי חלק שיער
קומונדור
קונהאונד שחור וחום
קוקר ספניאל אמריקאי
קוקר ספניאל אנגלי
קינג צ'ארלס ספניאל
קלפי אוסטרלי
קרדיגן ולש קורגי
קרומפורלנדר
גזעי כלבים > ר-ש

רוטוויילר
רועה אוסטרלי
רועה איילים פיני
רועה קנגל (אנטולי)
רועה בוקווניה
רועה בלגי
רועה ברגמואי
רועה הולנדי
רועה מאיורקאי
רועה קארסטי
רועה קארפאת'יאן
רועה קווקזי
רט טרייר
רטריבר חלק שיער
רטריבר מתולתל
רידג'בק רודזי
רידג'בק תאילנדי
שי טסו
שיבה אינו
שיליהאם טרייר
שיקוקו (כלב)
שנאוצר בינוני
שנאוצר ננסי
שנאוצר ענק
שפיץ איטלקי
שפיץ גרמני
שפיץ יפני
שפיץ פיני
שרפלנינה
גזעי כלבים > ת

תחש (כלב)
כלבי ציד

כלב ציד איטלקי (גס-שיער)
כלב ציד איטלקי (קצר-שיער)
כלב ציד אנגלי-צרפתי בינוני
כלב ציד ארטואה
כלב ציד גס-שיער איסטריאני
כלב ציד גס-שיער בוסני
כלב ציד גס-שיער שטירי
כלב ציד גסקוני גדול
כלב ציד גסקוני קטן כחול
כלב ציד גרמני
כלב ציד האלדני
כלב ציד הייג'ני
כלב ציד הנוברי
כלב ציד טירולי
כלב ציד טריקולור סרבי
כלב ציד טריקולור צרפתי
כלב ציד טרנסילבני
כלב ציד טרקולור אנגלי-צרפתי גדול
כלב ציד יווני
כלב ציד יפני
כלב ציד כתום ולבן אנגלי-צרפתי גדול
כלב ציד כתום ולבן צרפתי
כלב ציד נוורגי
כלב ציד סכילר
כלב ציד סלובקי
כלב ציד סמאלאנד
כלב ציד ספרדי
כלב ציד סרבי
כלב ציד פולני
כלב ציד קצר-שיער איסטריאני
כלב ציד שווייצרי
כלב ציד שווייצרי קטן
כלב ציד שחור וחום אוסטרי
כלב ציד שחור ולבן אנגלי-צרפתי גדול
כלב ציד שחור ולבן צרפתי
גזעים ללא הוכרה

כלב אנג'ינג קינטמני-באלי
כלב בנגקוקי תאילנדי
כלב בקר גידם-זנב אוסטרלי
כלב הונד אסטוני
כלב יקוטיאן לייקה
כלב לנקשייר הילר
כלב סגואיגיו מרמנו
כלב פראג רטר
כלב רועים אמריקאי זעיר
כלב רועים בוהמי
הערות שוליים

↑  בוסרון: מידע על כלבי בוסרון במדריך הכלבים, באתר ביופט
↑  בסנג`י: מידע על כלבי בסנג`י במדריך הכלבים, באתר ביופט
↑  טרייר טיבטי: מידע על כלבי טרייר טיבטי במדריך הכלבים, באתר ביופט
↑  טרייר רוסי שחור: מידע על כלבי טרייר רוסי שחור במדריך הכלבים, באתר ביופט
↑  סטר אנגלי: מידע על כלבי סטר אנגלי במדריך הכלבים, באתר ביופט
↑  קוטון דה טולייר: מידע על כלבי קוטון דה טולייר במדריך הכלבים, באתר ביופט
↑  רועה אנטולי: מידע על כלבי רועה אנטולי במדריך הכלבים, באתר ביופט
↑  שיקוקו: מידע על כלבי שיקוקו במדריך הכלבים, באתר ביופט
↑  שפיץ גרמני: מידע על כלבי שפיץ גרמני במדריך הכלבים, באתר ביופט
שווייץ באירוויזיון 1958

שווייץ באירוויזיון 1958 השתתפה עם השיר "Giorgio", שבוצע על ידי הזמרת השווייצרית, ליס אסיה.
לפני האירוויזיון

בשנת 1958, רשות השידור השווייצרית הכריזה כי אסיה נבחרה לייצג את ארצה בתחרות האירוויזיון לשנת 1958. מאוחר יותר הוכרז כי אסיה תשיר את "Giorgio" בתחרות. השיר בוצע בשפות גרמנית ואיטלקית והפך לשיר הראשון שבוצע בכמה שפות על בימת התחרות. זו הייתה ההשתתפות השלישית של אסיה באירוויזיון.
באירוויזיון

ב-12 במרץ 1958, אסיה הופיעה על בימת התחרות. שווייץ שובצה עשירית ואחרונה בסדר ההופעות, אחרי אוסטריה. שווייץ זכתה במקום השני עם 24 נקודות בהפרש של שלוש נקודות מהזוכה הצרפתי, אנדרה קלאבו.
באירוויזיון > נקודות שהוענקו לשווייץ

| 10 נקודות | 9 נקודות | 8 נקודות | 7 נקודות | 6 נקודות |
| --- | --- | --- | --- | --- |
|  |  |  |  |  הולנד הולנד |
| 5 נקודות | 4 נקודות | 3 נקודות | 2 נקודות | 1 נקודות |
|  לוקסמבורג לוקסמבורג |  איטליה איטליה שוודיה שוודיה |  צרפת צרפת |  בלגיה בלגיה |  |
באירוויזיון > נקודות שהוענקו משווייץ

| ציון | מדינה |
| --- | --- |
10 נקודות: 
9 נקודות: 
8 נקודות: 
7 נקודות: 
6 נקודות: 
5 נקודות: 
4 נקודות: 
3 נקודות: שוודיה שוודיה
2 נקודות: אוסטריה אוסטריה
1 נקודות: איטליה איטליה בלגיה בלגיה הולנד הולנד לוקסמבורג לוקסמבורג צרפת צרפת
הערות שוליים

↑  Eurovision Song Contest 1958
↑  Eurovision 1958 Results: Voting & Points
ליס אסיה, אירוויזיון 1958